संविधान संशोधनको मुद्दा जसले उठायो उसैले विधेयक अगाडि नबढाऔं भनेपछि त्यसलाई स्थगित गरेर निर्वाचनमा केन्द्रित हुनुको विकल्प नरहेको कांग्रेस नेता लेखक बताउँछन् । त्यसबाट सत्तारुढ गठबन्धन कम्तीमा २ असोजको तेस्रो चरणको स्थानीय तह निर्वाचन अघि संविधान संशोधन प्रक्रिया अघि नबढ्ने निक्र्योलमा पुगेको छ । त्यो निक्र्योलका साथ प्रतिनिधिसभा र प्रदेश सभा निर्वाचनमा केन्द्रित हुने गरी सरकारले देखाएको अग्रसरताप्रति प्रमुख प्रतिपक्ष नेकपा एमाले पनि सकारात्मक देखिएको छ ।
